b'\n_START_ARTICLE_\nAndrej Uj\xc4\x8di\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nOsnovno \xc5\xa1olo (1937\xe2\x80\x931941) ter gimnazijo (1941\xe2\x80\x931950) je obiskoval v Ljubljani, kjer je nato tudi \xc5\xa1tudiral umetnostno zgodovino na Filozofski fakulteti (1950-1956) in leta 1956 diplomiral. Slu\xc5\xbebo je nastopil v Mariboru (1956) kot kustos v Umetnostni galeriji, bil profesor na Vi\xc5\xa1ji pedago\xc5\xa1ki \xc5\xa1oli v Mariboru (1970-1972) (honorarno \xc5\xbee od 1963, nato pa \xc5\xa1e 1972\xe2\x80\x931974), se vrnil v Ljubljano, bil republi\xc5\xa1ki podsekretar za kulturo in prosveto (1972-1975), \xc4\x8dlan izvr\xc5\xa1nega sveta SRS ter predsednik republi\xc5\xa1kega komiteja za kulturo (1975-1980). Novembra 1980 je nastopil slu\xc5\xbebo ravnatelja Mestnega muzeja v Ljubljani._NEWLINE_Sodeloval je pri oblikovanju stalne zbirke Umetnostne galerije v Mariboru  , ter pri \xc5\xa1tevilnih ob\xc4\x8dasnih razstavah. Napisal je \xc5\xa1tevilne razprave, med drigimi: o kiparju S. Tihcu (1963), A. Trstenjaku (1966), \xc4\x8dlanke, med drugimi: Spomenik bojevnikom Pohorskega bataljona (1967), Nekaj misli o mariborskih slikarjih med obema vojnama (1968). Veliko je pisal o likovni umetnosti, ocenjeval razstave v \xc4\x8dasopisih in zbornikih, objavljal spremne besede v razstavnih katalogih.'